ตลาดหุ้นยุโรปเปิดตลาดแดนบวก จับตาสถานการณ์เยเมน
หุ้นยุโรปปรับตัวขึ้นในช่วงเปิดตลาดวันนี้ หลังจากที่ร่วงลงในรอบ 2 วันที่ผ่านมา ขณะที่การร่วงลงของยูโรช่วยหนุนหุ้นกลุ่มส่งออก
27 มี.ค. 2558

ผู้สื่อข่าวรายงานว่า หุ้นยุโรปปรับตัวขึ้นในช่วงเปิดตลาดวันนี้ หลังจากที่ร่วงลงในรอบ 2 วันที่ผ่านมา ขณะที่การร่วงลงของยูโรช่วยหนุนหุ้นกลุ่มส่งออก  โดย ณ เวลา 15.04 น.ตามเวลาไทย ดัชนี FTSEurofirst 300 ของหุ้นกลุ่มบลูชิพทั่วยุโรปพุ่งขึ้น 0.7% มาที่ 1,584.88 หลังจากที่ร่วงเกือบ 2% ในรอบ 2 วันที่ผ่านมา ยูโรอ่อนค่าลงในวันนี้ มาที่ 1.0811 ต่อดอลลาร์ ร่วงจากระดับสูงสุดของเมื่อวานนี้ที่ 1.10525 ต่อดอลลาร์
ทั้งนี้หุ้นยุโรปพุ่งขึ้นมากในรอบ 6 เดือนที่ผ่านมา เนื่องจากนักลงทุนคาดว่า การร่วงลงของยูโรจะช่วยกระตุ้นเศรษฐกิจของยูโรโซน และเพิ่มผลประกอบการของภาคเอกชน